CELEX: 32020D1765
Language: hu
Date: 2020-11-25 00:00:00
Title: A Bizottság (EU) 2020/1765 végrehajtási határozata (2020. november 25.) a klorofén létező hatóanyag 2. terméktípusba tartozó biocid termékekben történő felhasználásának elutasításáról (EGT-vonatkozású szöveg)

2020.11.26.   
               
               
                  HU
               
               
                  Az Európai Unió Hivatalos Lapja
               
               
                  L 397/24
               
            
         A BIZOTTSÁG (EU) 2020/1765 VÉGREHAJTÁSI HATÁROZATA
         (2020. november 25.)
         a klorofén létező hatóanyag 2. terméktípusba tartozó biocid termékekben történő felhasználásának elutasításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 89. cikke (1) bekezdésének harmadik albekezdésére,
         mivel:
         
                     (1)
                  
                  
                     Az 1062/2014/EU felhatalmazáson alapuló bizottsági rendelet (2) megállapítja azon létező hatóanyagok jegyzékét, amelyeket a biocid termékekben való felhasználásuk jóváhagyásának lehetősége szempontjából értékelni kell. E jegyzékben a klorofén (EK-szám: 204-385-8; CAS-szám: 120-32-1) is szerepel.
                  
               
                     (2)
                  
                  
                     Sor került a klorofénnek az 528/2012/EU rendelet V. mellékletében meghatározott 2. terméktípusba (nem közvetlenül embereken vagy állatokon való felhasználásra szánt fertőtlenítőszerek és algásodás elleni szerek) tartozó biocid termékekben történő felhasználás tekintetében történő értékelésére.
                  
               
                     (3)
                  
                  
                     Az ügyben Norvégiát jelölték ki referens államnak, amely ország értékelő illetékes hatósága 2016.december 22-én benyújtotta értékelő jelentését és következtetéseit az Európai Vegyianyag-ügynökségnek (a továbbiakban: ügynökség).
                  
               
                     (4)
                  
                  
                     Az 1062/2014/EU felhatalmazáson alapuló rendelet 7. cikkének (2) bekezdésével összhangban a biocid termékekkel foglalkozó bizottság 2020. március 4-én elfogadta az ügynökség véleményét (3), amelynek során figyelembe vette az értékelő illetékes hatóság következtetéseit.
                  
               
                     (5)
                  
                  
                     Az említett vélemény szerint a 2. terméktípusba tartozó, klorofént tartalmazó biocid termékek várhatóan nem felelnek meg az 528/2012/EU rendelet 19. cikke (1) bekezdésének b) pontjában meghatározott kritériumoknak, mivel az emberi egészségre jelentett kockázatok értékelése során elfogadhatatlan kockázatokat azonosítottak.
                  
               
                     (6)
                  
                  
                     Figyelembe véve az ügynökség véleményét, nem indokolt jóváhagyni a klorofénnek a 2. terméktípusba tartozó biocid termékekben történő felhasználását.
                  
               
                     (7)
                  
                  
                     Az e határozatban előírt intézkedések összhangban vannak a biocid termékekkel foglalkozó állandó bizottság véleményével,
                  
               ELFOGADTA EZT A HATÁROZATOT:
         
            1. cikk
            A klorofén hatóanyag (EK-szám: 204-385-8; CAS-szám: 120-32-1) 2. terméktípusba tartozó biocid termékekben való felhasználását a Bizottság nem hagyja jóvá.
         
         
            2. cikk
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Brüsszelben, 2020. november 25-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 167., 2012.6.27., 1. o.
         
         
            (2)  A Bizottság 1062/2014/EU felhatalmazáson alapuló rendelete (2014. augusztus 4.) a biocid termékekben található valamennyi létező hatóanyag szisztematikus vizsgálatára irányuló, az 528/2012/EU európai parlamenti és tanácsi rendeletben említett munkaprogramról (HL L 294., 2014.10.10., 1. o.).
         
            (3)  A biocid termékekkel foglalkozó bizottság véleménye a klorofén hatóanyag jóváhagyása iránti kérelemről, terméktípus: 2., ECHA/BPC/238/2020 (2020. március 4.).